निशक्तजन देंगे गणतंत्र दिवस पर प्रस्तुतियां
गणतंत्रदिवस समारोह 2016 में इस बार जिला स्तरीय नवाचारों की झांकियां भी प्रदर्शित की जाएगी। सोमवार को गणतंत्र दिवस की तैयारियों के संबंध में आयोजित बैठक के दौरान कलेक्टर राजन विशाल ने इस संबंध में संबंधित विभागीय अधिकारियों को निर्देश दिए। बैठक में निर्णय लिया गया कि मुख्य समारोह में मूक बधिर तथा निशक्तजन के समूह भी प्रस्तुतियां देंगे। वहीं मार्चपास्ट को अधिक अनुशासित बनाने के लिए पुलिस के जवानों की देखरेख में मार्चपास्ट की तैयारियां करवाई जाएगी। कलेक्टर के निर्देशों के अनुसार जिला स्तरीय समारोह में जरूरतमंद बच्चों को खिलौने उपलब्ध कराने के लिए चलाए जा रहे सांझा बचपन अभियान, पॉलिथीन मुक्त नागौर के जागृति अभियान सहित मुख्यमंत्री जल स्वावलंबन योजना, बेटी बचाओ अभियान, भामाशाह स्वास्थ्य बीमा योजना, आरोग्य राजस्थान, मिशन इंद्रधनुष, की झंाकियां निकाली जाएगी। यह झांकियां समारोह के बाद शहर के विभिन्न क्षेत्रों से भी निकाली जाएगी। नागौर स्टेडियम में मुख्य समारोह में झण्डारोहण सुबह नौ बजे तथा राजकीय कार्यालयों संस्थाओं में सुबह 8.15 बजे किया जाएगा। मार्चपास्ट तथा अन्य कार्यक्रमों की तैयारियां 15 से 25 जनवरी तक की जाएगी तथा गणतंत्र दिवस की पूर्व संध्या पर 25 जनवरी को सांस्कृतिक कार्यक्रम का आयोजन किया जाएगा। कलेक्टर ने कहा कि गणतंत्र दिवस पर प्रशंसा सम्मानित किए जाने के लिए प्रस्ताव 18 जनवरी से पहले ही भिजवा दिए जाएं। 18 जनवरी के बाद प्राप्त होने वाले प्रस्तावों अनुशंषाओं पर विचार नहीं किया जाएगा।
hin_Deva hin_Deva